En 47-årig mand har brækket højre ben og har fået læsioner i ansigtet, efter at han ved halv otte-tiden lørdag aften blev kørt ned i krydset ved Østré Alle og Sohngårdsholmsvej i Aalborg. Vagtchef ved Nordjyllands Politi, Mogens Hougesen, oplyser, at manden højst sandsynligt er gået over for rødt. Politiet har været i kontakt med familien, som fortæller, at manden er døv, hvilket kan være en årsag til, at han ikke opdagede trafikken. Der blev i første omgang tilkaldt en bilinspektør til stedet, fordi man troede, at der var alvorlige kvæstelser. Det viste sig dog, at kvæstelserne ikke var livstruende.

Referat:
En 47-årig mand blev kørt ned i kryds i Aalborg lørdag aften.